لافاوەکانی ٢٠٢١ی ئەورووپا
لە ١٢ی تەممووزی ٢٠٢١ەوە لە چەندین وڵاتی ئەورووپا بەھۆی باران بارینی زۆرەوە لافاو دروست بوو. زیانێکی بەرچاوی گیانی و مادی لێکەوتەوە. لافاوەکە لە سەرەتا و لە بەریتانیا و پاشان لە سەرتاسەری باکوور و ناوەڕاستی ئەورووپا، لەوانە نەمسا، بەلجیکا، ئەڵمانیا، لوکسەمبورگ، ھۆڵەندا، سویس و ئیتاڵیا گرتەوە.بەھۆی لافاوەوە لانیکەم ١٩١ کەس گیانیان لەدەستداوە، ١٥٩ کەس لە ئەڵمانیا، ٣١ کەس لە بەلجیکا و ١ کەس لە ئیتالیا. جگە لە زیانە گیانییە پشتڕاستکراوەکان، زیانێکی زۆر بە ژێرخانی ئابووری لەو وڵاتانە کەوتووەتە بە تایبەتی لە ئەڵمانیا زیانە گیانی و مادییەکان زۆر بوون. بەھۆی ئەم ڕووداوەوە، زانایان، چالاکوانان و پەیامنێران بە شێوەیەکی گشتی تیشکیان خستە سەر ھۆکارەکانی دروستبوونی ئەم لافاوە چاوەڕوان نەکراوە، بەشی زۆری ھۆکارەکانی گەڕێنەرایەوە بۆ گۆڕانی کەش و ھەوا.

سەرچاوەکان 

لافاو لە ئەڵمانیا
لافاو لە ئەورووپا
لافاو لە ئیتالیا
لافاو لە بەریتانیا
لافاو لە بەلجیکا
لافاو لە سویس
لافاو لە لوکسەمبورگ
لافاو لە نەمسا
لافاو لە ٢٠٢١